Προσφυγή-αγωγή της 15ης Αυγούστου 2014 – ZZ κατά Ευρωπαϊκής Επιτροπής
(Υπόθεση F-82/14)
Γλώσσα διαδικασίας: η ιταλική
Διάδικοι
Προσφεύγων-ενάγων: ZZ (εκπρόσωπος: M. Cornacchia, δικηγόρος)
Καθής-εναγόμενη: Ευρωπαϊκή Επιτροπή
Αντικείμενο και περιγραφή της διαφοράς
Η ακύρωση της αποφάσεως περί αποκλεισμού του προσφεύγοντος-ενάγοντος από τον διαγωνισμό EPSO/AST/126/2012, για τον λόγο ότι δεν ενημέρωσε την εξεταστική επιτροπή του διαγωνισμού περί του ότι είχε δεσμούς συγγένειας με ένα από τα μέλη της.
Αιτήματα του προσφεύγοντος-ενάγοντος
Ο προσφεύγων-ενάγων ζητεί από το Δικαστήριο Δημόσιας Διοίκησης:
Να ακυρώσει την απόφαση της 15ης Μαΐου 2014, με την οποία η εξεταστική επιτροπή του γενικού διαγωνισμού EPSO/AST/126/2012, μέσω της επιστολής της EPSO και αποφαινόμενη επί της αιτήσεως επανεξετάσεως, της 31ης Ιανουαρίου 2014, που είχε υποβάλει ο προσφεύγων-ενάγων, επικύρωσε τον αποκλεισμό του προσφεύγοντος-ενάγοντος από τον διαγωνισμό EPSO/AST/126/2012·να υποχρεώσει την Ευρωπαϊκή Επιτροπή να ικανοποιήσει την ηθική βλάβη που υπέστη ο προσφεύγων-ενάγων εξαιτίας της ως άνω διαλαμβανομένης αποφάσεως και η οποία υπολογίζεται κατά δικαία κρίση [ex aequo et bono] σε ποσό ύψους 3000 ευρώ· να καταδικάσει την Ευρωπαϊκή Επιτροπή στα δικαστικά έξοδα.